
Formålet med denne håndbog er at have en hurtig guide for nye trænere i Dybbøl Håndbold. Vi appellerer til, at I læser, hvad der står på hjemmesiden http://haandbold.dybbol-iu.dk af mere generelle ting. 

1. Turnering
Tilmelding til turnering kig på JHF kreds 8’s hjemmeside, der vil der løbende blive informeret om datoer for tilmeldinger for dit hold. 

Hvis du vil have et hold med i 
JHF skal du give Malene Thalund besked. 
DGI skal du give Tanja Plougsbæk besked

Til alle turnerings kampe er der påsat en dommer.
Elektroniske holdkort
Holdkort vil kunne sættes i HåndOffice og i Håndbold app’en. 

Spillertrupper bliver oprettet og vedligeholdt via Håndoffice.
Hjemmekampe
Ved hjemme kampe skal man sørge for, at der er tidtagere (forældre) til alle ens kampe i årgangen, man er også kamp ansvarlig, det vil sige 

· at man tager godt imod udeholdet og viser dem på plads, hvis det er nødvendigt. 

· at man indrapporterer resultaterne på Håndboldresultater app som fås både til iPhone, Android og Windows Phone.
HåndOffice resultatindtastning

Det er muligt, at indtaste resultater til visning på HåndboldInfo via HåndOffice i menuen kampe. Resultatindberetning, via hjemmesiden mobil.dhf.dk eller via Håndbold app’en.

Det påhviler arrangørforeningen ved turnerings- og pokalkampe løbende at indrapportere kampresultater på kampdatoen.

For Liga og 1. divisionskampe skal kampresultatet være indrapporteret senest et kvarter efter kampens afslutning.

U8
U8 spiller ikke turnering, men i stedet bliver man meldt til flere små stævner. Man kan enten vælge at melde sit/sine hold til et stævnerne løbende, eller melde dem til alle stævner i nærområdet på en gang, dog skal tilmeldingen ske senest 5 uger før stævnet.  Se JHF hjemmeside under BØRN OG UNGE
2. Pokal
Hvis du har hjemmekamp til pokalkampen, skal du opsøge modstanderen og give vedkommende 2 mulige kampdatoer, hvor kampen kan spilles. Husk at sikre dig hallen er fri, enten ved at kontakte Centerlederen i Skansen eller at tage en snak med de andre trænere, som træner i hallen og bed om at bytte træningstid.

Pokalkampe under JHF – Kreds Cup
Tilmelding til Malene Thalund
Foreningerne skal kontakte hinanden for at aftale kampen senest 5 dage efter modtagelsen af kredsens brev / mail. Når kamptidspunktet er fastsat, indsender hjemmeholdet aftaleseddel og dommerbestillingen online til Kredskontoret i Vojens. 
Holdkort skal udfyldes via HåndOffice.

Husk at indtaste resultatet via HåndOffice resultatindtastning
Pokalkampe under DGI
Tilmelding til Tanja Plougsbæk
3. Tilmelding til opstartsstævne
Hvis man træner et hold i enten U10 eller U12 kan man melde sit hold til opstartsstævner, disse stævner hjælper dig med at fortælle hvilken række du skal melde dit hold til i. Find datoerne og sted på JHF kreds 8 hjemmeside. Se her
4. Forældremøder
Man holder et forældremøde kort efter at man er startet op på træningen, der informerer man kort om sæsonen, hvilke planer man har med børnene, og hvilke forventninger man har til sig selv, børnene og ikke mindst til forældrene.

Kontakt din kontaktperson, da en fra bestyrelsen gerne vil deltage ved mødet.
Emner til forældre møder
Få opdateret spillerlisten med navne, e-mail, tlf., og adresser Se her
Turnering

Pokalturnering – DGI og JHF 

Stævner Vojens, Vejle og Vidar og evt. et optartsstævne
Opstartsstævne – forklar sedler med sponsorer

Praktiske ting 

· Kørsel

· Slik forbud imellem kampene/hellere en sund madpakke

· Frugtordning

· Trøjevask

Derudover har vi brug for forældrehjælp: 

· Tidtager til hjemmekampe

· Holdleder til kampene. 

5. Spillertøj
Tina Rolskov-Paulsen er den person i klubben, der står for spillertøj til alle hold. 

Hvis du mangler spillertøj, skal man tage kontakt til hende.  Se DIU Hjemmeside.

6. Materialer
Tape og isposer ligger i vores skab i boldrummet.

Mangler du harpiks så kontakt Frank Riis

Bolde ligger i boldvognene.

Overtrækstrøjer, refleksveste(løbeveste), kegler, træningshjælpere og streethåndbolde ligger også i skabene.

Kontaktperson: Frank Riis, tlf. 21652826. Hvis du tager det sidste, så send en SMS. 

Skulle I være så uheldige, at der er brug for en førstehjælpskasse, så forefindes den i Skansens cafeteria.
7. Informationsbakker 
Alt fra bestyrelsen vil blive lagt i vores skabe i boldrummet.

8. Kontaktpersoner
Alle kontaktpersoner kan findes på nettet.

Bestyrelsen: Se her
Trænere: Se her
Andre: Se her
9. Sider med inspiration
Der er lagt mange gode links ud på vores hjemmeside.

Træningsidéer:  Se her
Kurser: Se her
Spilleregler: Se her
10. Stævner/arrangementer: 
Opstartsstævner
Et stævne for U10 og U12, så man inden sæsonstart kan se, hvilken række holdene hører til i. JHF sender invitationer ud.

Opstarts-/Træningsweekend
En weekend i september, hvor alle klubbens medlemmer er samlet i hallen, om lørdagen er det cykelløb, hvor spillerne samler penge ind til klubben, så spiser vi sammen og alle spillere fra U8 og opefter overnatter i hallen. Søndag bliver der så spillet træningskampe.

Vojens Påske Cup
Et stævne hvor U10 og U12 drenge og piger deltager. Vi tager alle af sted med bus fredag før påske og spiller kampe lørdag og søndag. Når sidste hold er færdig søndag går turen tilbage til Dybbøl

Vejle Påske Cup
Et stævne hvor U14 og U16 drenge og piger deltager. Vi tager alle af sted med bus skærtorsdag om morgenen og spiller kampe torsdag, fredag og lørdag. Når sidste hold er færdig lørdag går turen tilbage til Dybbøl

Vidar Cup
Et stævne hvor U10, U12 og U14 drenge og piger deltager. Stævnet bliver afholdt en weekend i hallerne i vores område. Stævnet afholdes efter påske.

11. Kontingent
Indmeld til Lis Frederiksen.

Lis sender en liste ud, som I skal ajourføre i MemberLink.

12. Indmelding 
Foregår via MemberLink ved at følge link på forsiden af Dybbøl Håndbolds hjemmeside
13. Nyhedsbreve
HUSK at tilmelde dig til at få nyhedsbreve fra JHF (www.jhfkreds8.dk) og DGI (www.dgi.dk). Her kommer alle de vigtigste informationer omkring kurser, stævner, turneringer, love kampændringer m.m. 

